O femeie cu cinci copii din Grănicești care locuia împreună cu fostul soț deși erau divorțați a scăpat de el cu ajutorul polițiștilor
Vineri la orele 21:04, lucrătorii SPR 13 Bălcăuți au fost sesizați prin S.N.U.A.U. 112, de către o femeie cu domiciliul în satul Slobozia Sucevei, comuna Grănicești, cu privire la faptul că în timp ce se afla la locuința de domiciliu a fost lovită de către fostul soț. În urma sesizării, patrula de serviciu din cadrul Secției 13 Poliție Rurală Bălcăuți s-a deplasat cu operativitate la fața locului, stabilind faptul că cei doi soți au divorțat din luna ianuarie 2024, continuând însă să locuiească împreună la imobilul din localitatea Slobozia Sucevei, la aceiași adresă locuind și cei 5 copii rezultați în timpul căsătoriei. La data de 10.05.2024, în jurul orei 21.00, femeia se afla la locuința de domiciliu împreună cu fostul soț și 4 dintre copii, iar pe fondul consumului de băuturi alcoolice, bărbatul i-a adresat injurii fostei soții, după care a lovit-o. Agresorul a fost identificat la locuință, fiind sub influența băuturilor alcolice și nu a recunoscut că a lovit-o pe fosta soție. În cauză a fost completat formularul de eveluare a riscului, constatându-se că există risc iminent, în consecință fiind emis ordin de protecție provizoriu, bărbatul fiind evacuat. Femeia a formulat plângere împotriva fostului soț cu privire la săvârșirea infracțiunii de „violență în familie”, faptă prev. și ped. de art. 199 alin. (1) raportat la art. 193 alin. din codul penal, cauza urmând a fi soluționată procedural de către polițiștii din cadrul Postului de Poliție Grănicești.